Likumprojekts

**Grozījumi Latgales speciālās ekonomiskās zonas likumā**

Izdarīt Latgales speciālās ekonomiskās zonas likumā (Latvijas Vēstnesis, 2016, 108. nr.) šādus grozījumus:

1.  Papildināt 1. pantā aiz vārdiem “infrastruktūras attīstīšanai” ar vārdiem “un paredzamās algu izmaksas jaunu darba vietu radīšanai”.”

2.  Izteikt 5. panta nosaukumu šādā redakcijā:

“**5. pants. Ieguldījumi, atbalsts paredzamajām algu izmaksām un komercdarbība Latgales speciālajā ekonomiskajā zonā**”.

3. Papildināt 5. panta pirmās daļas pirmajā teikumā aiz vārdiem “par ieguldījumu” ar vārdiem “vai paredzamo algu izmaksu”.

4. Papildināt 5. pantu ar (11). daļu šādā redakcijā:

“(11) Latgales speciālajā ekonomiskajā zonā tiešo nodokļu atvieglojumi ir par ieguldījumiem vai paredzamajām algu izmaksām.”.

5. Papildināt 7. panta pirmajā punktā aiz vārdiem “par ieguldījumu” ar vārdiem “vai paredzamo algu izmaksu”.

6. Papildināt 15. pantā aiz vārdiem “par veiktajiem ieguldījumiem” ar vārdiem “vai paredzamajām algu izmaksām” un aiz vārdiem “par ieguldījumu” ar vārdiem “vai paredzamo algu izmaksu”.

|  |  |
| --- | --- |
| Ministru prezidents | M. Kučinskis |
|  |  |
| Vides aizsardzības un reģionālās attīstības ministrs  | K. Gerhards |
|  |  |